OBČINA KAMNIK

OBČINSKA VOLILNA KOMISIJA

Glavni trg 24

1240 KAMNIK

**OBVESTILO O IZVEDBI ŽREBA VRSTNEGA REDA KANDIDATUR NA LOKALNIH VOLITVAH 2018**

Na podlagi 74. člena Zakona o lokalnih volitvah (Uradni list RS, št. 94/07 - uradno prečiščeno besedilo, 45/08, 83/12 in 68/17) v povezavi s 60. členom Zakona o volitvah v državni zbor (Uradni list RS, št. 109/06 - uradno prečiščeno besedilo, 54/07 - odl. US in 23/17) občinska volilna komisija sestavi seznam potrjenih list kandidatov po vrstnem redu, ki se določi z žrebom.

Občinska volilna komisija Občine Kamnik obvešča, da bo **žreb vrstnega reda** kandidatov za župana in list kandidatov za člane Občinskega sveta Občine Kamnik izveden v

**sredo, 24. 10. 2018, ob 17. uri**

**v sejni dvorani Občine Kamnik, II. nadstropje.**

Na žrebanje so vabljeni **predstavniki kandidatur** oziroma list kandidatov. V kolikor se predstavnik kandidature oziroma liste kandidatov žrebanja ne more udeležiti, lahko pri žrebu sodeluje s strani predstavnika kandidature oziroma liste kandidatov pooblaščena oseba, ki ni kandidat, pri čemer se mora pisno izkazati s podpisanim pooblastilom predstavnika kandidature oziroma liste kandidatov.

Številka: 041-0001/2018

Datum: 22. 10. 2018

Janez Rozman, univ. dipl. prav. l.r.

 Predsednik

 Občinske volilne komisije

 Občine Kamnik